CELEX: C2007/056/84
Language: fi
Date: 2007-03-10 00:00:00
Title: Asia F-5/07: Kanne 21.1.2007 — Nijs v. tilintarkastustuomioistuin

10.3.2007   
            
            
               FI
            
            
               Euroopan unionin virallinen lehti
            
            
               C 56/44
            
         Kanne 21.1.2007 — Nijs v. tilintarkastustuomioistuin
   (Asia F-5/07)
   (2007/C 56/84)
   Oikeudenkäyntikieli: ranska
   Asianosaiset
   
      Kantaja: Bart Nijs (Bereldange, Belgia) (edustaja: asianajaja F. Rollinger)
   
      Vastaaja: Euroopan yhteisöjen tilintarkastustuomioistuin
   Vaatimukset
   
               —
            
            
               Nimittävän viranomaisen päätös, jolla kantajan esimies on nimitetty nykyiseen tehtäväänsä, on kumottava.
            
         
               —
            
            
               Kilpailun CC/LA/1/99 tulos ja siihen liittyvät ja/tai sen jälkeiset päätökset on kumottava kantajaa koskevilta osin.
            
         
               —
            
            
               Tilintarkastustuomioistuimen vaalilautakunnan päätös hylätä kantajan 2., 3. ja 4.5.2006 pidetystä vaalista tekemä oikaisuvaatimus, on kumottava.
            
         
               —
            
            
               Tilintarkastustuomioistuimen henkilöstökomitean 2., 3. ja 4.5.2006 pidetyn vaalin tulos ja siihen liittyvät ja sen jälkeiset päätökset on kumottava.
            
         
               —
            
            
               Päätökset olla ylentämättä kantajaa ja ylentää X vuonna 2006 on kumottava.
            
         
               —
            
            
               Kantajalle on tuomittava korvausta hänelle aiheutuneesta aineellisesta vahingosta ja henkisestä kärsimyksestä.
            
         
               —
            
            
               Vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteensa tueksi kantaja vetoaa muiden muassa seuraaviin seikkoihin: i) nimittävän viranomaisen päätöksissä on virhe, koska niissä ei ole asiaankuuluvia perusteluja; ii) tilintarkastustuomioistuimen pääsihteeri on kantajan mukaan toiminut nimittävänä viranomaisena lainvastaisesti, kun hän on hylännyt kantajan tekemät oikaisuvaatimukset, koska hänellä on ollut sellainen henkilökohtainen intressi, joka on voinut vaarantaa hänen riippumattomuutensa; iii) nimittävä viranomainen on toiminut laittomasti vuodesta 1984 lukien; iv) kantajan esimies on toiminut laittomasti; erityisesti henkilöstösääntöjen 7 a ja 11 a artiklaa (entinen 14 artikla) on rikottu; v) useat lainvastaisuudet, jotka voidaan päätellä tietyistä uusista tosiseikoista, ovat vaikuttaneet kilpailuun CC/LA/1/99; vi) vuoden 2006 henkilöstökomitean vaali on lainvastainen useista syistä; vii) X:n ylennys johtuu siitä, että kantajan esimiehellä on intressi estää kantajan urakehitys.